U dubinama

Težak je život u dubinama, svjetlo rijetko prodire do dna

Nemoguće je razumjeti što znači biti obasjan.

Mnoge je znatiželja proždrla gledajući u visine

Tuđe i svoje bisere prodaše za lude sne.

Barem kiša ne dopire do nas.

Tada bismo stvarno, ispustili suze

I zajecali našem životu u dubini,

Ali preumorni smo za razmišljanje o sudbini.

Nikome još nije jasno otkuda dopire sjaj

Pričamo li sebi uvijek iste bajke

Pa u nevjerici slušamo i hajke,

Ali doći ću ja tamo prijatelju, to znaj...

Tonem sve dublje i dublje, sam u sebe propadam

Okrećem se, udaram, zbilju svoju gutam

Dok me pijesak ne pokrije i more odsvira kraj.

Ja vjerujem u sve to, ali bisere vam ne dam...

JERE SKELIN